
Harjavallan seurakunta
Kokouskutsu/esityslista/pöytäkirja 3/2026
Vaalilautakunta 
Aika 	1.10.2026 kello 15:55-16:45
Paikka	seurakuntatalo kokoushuone
Läsnä	Mauri Paavilainen	pj
	Jukka Rimmistö	jäsen
	Niina Selvänen	jäsen
	Anu Salminen		jäsen
	Else Hienonen		jäsen
	Tuomo Lindgren	siht.
Asiat
1 §	Kokouksen avaus
	Puheenjohtaja avaa kokouksen.
2 § 	Kokouksen laillisuus ja päätösvaltaisuus 
Vaalilautakunta on päätösvaltainen, kun enemmän kuin puolet jäsenistä on läsnä. (KL 10:15,1).
	Esitys: 	
	Todetaan kokous lailliseksi ja päätösvaltaiseksi.
Päätös:
Kaikki vaalilautakunnan varsinaiset jäsenet olivat paikalla. Kokous todettiin lailliseksi ja päätösvaltaiseksi.
3 § 	Pöytäkirjantarkastajien valinta
	Esitys: 
Valitaan kaksi pöytäkirjantarkastajaa. 
Päätös: 
Pöytäkirjan tarkastajiksi valittiin Jukka Rimmistö ja Else Hienonen
4 §	Äänioikeutettujen luetteloa vastaan tehdyt oikaisuvaatimukset
KL 12:6,1
Poiketen siitä, mitä oikaisuvaatimus- ja valitusoikeudesta 5 §:ssä säädetään, oikaisuvaatimuksen ja valituksen seurakuntavaalien ja kirkkoherran välittömän vaalin äänioikeutettujen luettelosta saa tehdä se, joka katsoo, että hänet on oikeudettomasti jätetty pois äänioikeutettujen luettelosta tai että häntä koskeva merkintä on siinä virheellinen.  
KL 12:10,2
Oikaisuvaatimus seurakuntavaalien tai kirkkoherran välittömän vaalin äänioikeutettujen luettelosta on kuitenkin jätettävä kirkkoherranvirastoon tai vaalilautakunnan määräämään muuhun seurakunnan toimipaikkaan viimeistään kirkkojärjestyksen 9 luvun 6 §:ssä äänioikeutettujen luettelon nähtävillä pitämiselle säädetyn ajan päättymisen jälkeisenä toisena arkipäivänä. 
KJ 9:7,1
Vaalilautakunta käsittelee äänioikeutettujen luetteloa koskevat oikaisuvaatimukset seurakuntavaaleissa lokakuun 1 päivänä pidettävässä kokouksessa ja uudelleen toimitettavissa tai poikkeuksellisissa seurakuntavaaleissa kaksi viikkoa luettelon nähtävillä pitämisen päättymisen jälkeen pidettävässä kokouksessa. 
Esitys:
Käsitellään äänioikeutettujen luetteloa vastaan tehdyt oikaisuvaatimukset ja tehdään niistä päätökset, jotka lähetetään asianosaisille tiedoksi.
Päätös:
Oikaisuvaatimuksia ei ole esitetty.
5 §	Äänioikeutettujen luettelon itseoikaisu (tarvittaessa)
	KL 9:19
Vaalilautakunnalla on oikeus lisätä henkilö seurakuntavaaleja varten laadittuun äänioikeutettujen luetteloon tai merkitä henkilö äänioikeutta vailla olevaksi, jos hänet on oikeudettomasti jätetty pois äänioikeutettujen luettelosta, merkitty siihen virheellisesti äänioikeutta vailla olevaksi tai äänioikeutetuksi taikka henkilö on liittynyt kirkon jäseneksi tai eronnut kirkon jäsenyydestä 11 §:ssä tarkoitettujen määräpäivien jälkeen. Jos vaalilautakunta katsoo, että henkilöä koskeva merkintä on vaaliluettelossa muutoin virheellinen, vaalilautakunta voi korjata virheen. Muutokset on tehtävä seurakuntavaaleissa viimeistään 16 päivänä ennen vaalipäivää ennen kello 16.
Jos henkilö merkitään äänioikeutettujen luetteloon äänioikeutta vailla olevaksi, tästä on tehtävä kirjallinen päätös ja annettava päätös tiedoksi asianomaiselle henkilölle siten kuin 10 luvun 24 §:n 1 momentissa säädetään. Kirjallista päätöstä ei kuitenkaan tehdä, jos henkilö on kuollut tai julistettu kuolleeksi äänioikeutettujen luettelon laatimisen jälkeen.
Jos henkilö lisätään äänioikeutettujen luetteloon, hänelle on viipymättä lähetettävä tästä tieto. Kirkon jäseneksi liittyneellä henkilöllä on äänioikeus seurakuntavaaleissa siinä seurakunnassa, jonka jäseneksi hän on liittynyt.
Jos henkilöä koskeva muu virheellinen merkintä äänioikeutettujen luettelossa korjataan, tästä on viipymättä ilmoitettava asianomaiselle henkilölle, jollei se ole ilmeisen tarpeetonta.
	Esitys: 
· lisätään äänioikeutettujen luetteloon henkilöt, jotka ovat oikeudettomasti jääneet siitä pois tai merkitty äänioikeutta vailla oleviksi; 
· lisätään äänioikeutettujen luetteloon henkilöt, jotka ovat liittyneet kirkon jäseniksi (asianomaisessa) seurakunnassa 15.8. jälkeen; 
· merkitään äänioikeutettujen luetteloon henkilöt, jotka ovat oikeudettomasti merkitty luetteloon äänioikeutetuksi, äänioikeutta vailla oleviksi;
· merkitään äänioikeutettujen luetteloon henkilöt, jotka ovat eronneet kirkon jäsenyydestä 15.8. jälkeen, äänioikeutta vailla oleviksi; 
· merkitään kuolleet tai kuolleeksi julistetut äänioikeutta vailla oleviksi;
· korjataan äänioikeutettujen luettelossa mahdollisesti olevat kirjoitusvirheet tai muut merkintävirheet.
Päätös: 
Merkittiin itseoikaisuna äänioikeutettujen luetteloon seurakuntasihteerin toimittamien raporttien tiedot: 3 kirkon jäseneksi liittynyttä, 3 kirkon jäsenyydestä eronnutta, 4 kuollutta. Eronneet ja kuolleet yliviivattiin luettelosta ja seurakuntaan liittyneiden nimi kirjoitettiin luetteloon sen sivun alamarginaaliin, johon nimi aakkosjärjestyksen mukaan kuuluu.
6 §   	Valitsijayhdistysten perustamisasiakirjojen lopullinen hyväksyminen
KJ 9:16,1 1 kohta
Vaalivuoden lokakuun 1 päivänä kello 16 jälkeen pidettävässä kokouksessa vaalilautakunta:
1) ottaa lopullisesti käsiteltäväksi ja ratkaistavaksi ne valitsijayhdistysten perustamisasiakirjat, joiden osalta on pyydetty täydennystä tai oikaisua;
Esitys:
Otetaan lopullisesti käsiteltäväksi ja ratkaistavaksi valitsijayhdistysten perustamisasiakirjat, joiden osalta on pyydetty oikaisua tai täydennystä. 
Päätös:
Oikaisuvaatimuksia ei ole esitetty.
7 §	Ehdokaslistoihin tehtävät korjaukset
KJ 9:16,1 2 kohta
2) tekee ehdokaslistoihin 15 §:ssä tarkoitettujen toimenpiteiden mukaiset sekä ehdokkaan kuolemasta aiheutuvat muutokset; 
Esitys:
Tehdään ehdokaslistoihin valitsijayhdistysten vaalilautakunnalle toimittamat oikaisut, täydennykset ja tarkistukset sekä ehdokkaiden kuolemasta aiheutuvat muutokset.
Päätös:
Valitsijayhdistykset eivät ole toimittaneet muutosehdotuksia eikä tarkennuksia ehdokaslistoihin.
8 §	Ehdokaslistojen yhdistelmään otettavat tiedot
KJ 9:17,1 2 kohta
Ehdokaslistojen yhdistelmässä tulee olla yhteinen otsikko, josta käy selville, mitä vaalia varten yhdistelmä on laadittu, sekä 16 §:n 1 momentin 3 ja 4 kohdassa edellytetyt seikat. Ehdokkaasta merkitään numeron lisäksi nimi ja arvo, ammatti tai toimi enintään kahta ilmaisua käyttäen sekä tarvittaessa tarkempi asuinpaikka. Ehdokkaan puhuttelunimi tai hänen etunimensä lyhennys merkitään ehdokaslistojen yhdistelmään vain, jos se on tarpeen ehdokkaan henkilöllisyyden täsmentämiseksi. Muita tietoja ehdokkaasta ei saa merkitä.
Esitys:
Päätetään, merkitäänkö ehdokaslistojen yhdistelmään ehdokkaan puhuttelunimi, etunimen lyhennys ja asuinpaikat.
Päätös:
Ehdokaslistoihin merkitään puhuttelunimi, arvo, ammatti, ei asuinpaikkaa.
9 §	Ehdokaslistojen yhdistelmän laatiminen 
KJ 9:16,1 3 ja 4 kohta
3) laatii ehdokaslistojen yhdistelmän arpomalla ehdokaslistojen järjestyksen, numeroimalla kaikki listat roomalaisilla numeroilla vasemmalta oikealle ja merkitsemällä yhdistelmään hyväksytyt nimitykset;
4) numeroi ehdokkaat juoksevassa numerojärjestyksessä alkaen numerosta 2 siten, että ensin annetaan numerot ehdokaslistojen yhdistelmässä ensimmäiseksi arvotun ehdokaslistan ehdokkaille valitsijayhdistyksen ilmoittamassa järjestyksessä, sen jälkeen toiseksi arvotun ehdokaslistan ehdokkaille ja niin edelleen.
KJ 9:17
Saman ehdokaslistan ehdokkaat merkitään ehdokaslistan numeron alle yhteiseen kehykseen, jossa kullakin ehdokkaalla on oma ruutunsa, valitsijayhdistyksen ilmoittamassa järjestyksessä ylhäältä alaspäin. Jos ehdokkaat on lukumääränsä vuoksi merkittävä kahdelle tai useammalle vierekkäiselle palstalle, heidät merkitään riveittäin vasemmalta oikealle.
Ehdokaslistojen yhdistelmässä tulee olla yhteinen otsikko, josta käy selville, mitä vaalia varten yhdistelmä on laadittu, sekä 16 §:n 1 momentin 3 ja 4 kohdassa edellytetyt seikat. Ehdokkaasta merkitään numeron lisäksi nimi ja arvo, ammatti tai toimi enintään kahta ilmaisua käyttäen sekä tarvittaessa tarkempi asuinpaikka. Ehdokkaan puhuttelunimi tai hänen etunimensä lyhennys merkitään ehdokaslistojen yhdistelmään vain, jos se on tarpeen ehdokkaan henkilöllisyyden täsmentämiseksi. Muita tietoja ehdokkaasta ei saa merkitä.
Seurakuntayhtymään kuuluvassa seurakunnassa ehdokaslistojen yhdistelmä laaditaan erikseen yhteisen kirkkovaltuuston ja erikseen seurakuntaneuvoston jäsenten vaalia varten. Ehdokaslistojen yhdistelmän ja vastaavan vaalin äänestyslippujen tulee olla samanvärisiä.
Esitys:
· Arvotaan ehdokaslistojen järjestys ja numeroidaan ne
· Annetaan ehdokkaille numerot
· Laaditaan ehdokaslistojen yhdistelmä. 
Päätös:
Arvottiin ehdokaslistojen järjestys. 
Arvonnan mukaan ehdokaslistat saavat järjestysnumerot seuraavasti:
I Kristilliset
II Ääni vasemmalta
III Sosiaalidemokraatit ja sitoutumattomat
IV Kokoomuksen seurakuntaväki
Annettiin ehdokkaille numerot juoksevassa järjestyksessä niin, että Kristillisten listan ensimmäinen ehdokas sai numeron 2.
Seurakuntasihteeri Johanna Herbertsson-Blom kirjaa tiedot laskentajärjestelmään ja tulostaa ehdokaslistojen yhdistelmän
10 § 	Ehdokaslistojen yhdistelmää koskevan ilmoituksen laatiminen 
KJ 9:18
Ehdokaslistojen yhdistelmä on julkaistava yleisessä tietoverkossa ja pantava tarvittaessa julki seurakunnan ilmoitustaululle viimeistään kolme viikkoa ennen vaalin alkamista. Yhdistelmästä ja sen nähtävillä pitämisestä on samassa ajassa ilmoitettava lehdessä. Ehdokaslistojen yhdistelmä pidetään nähtävillä vaalien päättymiseen asti. 
Ilmoitus ehdokaslistojen yhdistelmästä on julkaistava lehdessä viimeistään 25.10.2026. Ehdokaslistojen yhdistelmä on julkaistava seurakunnan verkkosivuilla ja tarvittaessa pantava seurakunnan ilmoitustaululle viimeistään 25.10.2026.  
Esitys:
Päätetään ehdokaslistojen esillä pitämisestä seurakunnan ilmoitustaululla (tarvittaessa). Laaditaan ilmoitus lehteen siitä, missä ja milloin ehdokaslistojen yhdistelmät ovat nähtävänä ja saatavana. Liite 9.
Päätös:
Laadittiin ilmoitus ehdokaslistojen esillä pitämisestä seurakunnan ilmoitustaululla. Vaalilautakunnan sihteeri lähettää Sydän Satakunta lehteen 15.10.2026 ilmoituksen, missä ja milloin ehdokaslistojen yhdistelmät ovat nähtävänä ja saatavana
11 §	Vaalikuulutusten laatiminen  
KJ 9:35
Vaalilautakunta ilmoittaa vaaleista kuulutuksella, jossa mainitaan vaalien alkamis- ja päättymisaika sekä äänestyspaikat.
Kuulutus julkaistaan yleisessä tietoverkossa ja tarvittaessa seurakunnan ilmoitustaululla viimeistään kahdeksan päivää ennen vaalipäivää. Kuulutus on lisäksi julkaistava lehdessä viimeistään viisi päivää ennen vaalipäivää.
Jos äänestystä ei toimeenpanna 48 §:ssä tarkoitetussa tapauksessa, tästä on ilmoitettava siten kuin edellä säädetään.
Kuulutus on julkaistava yleisessä tietoverkossa (verkkosivuilla) viimeistään 7.11.2026 ja lehdessä viimeistään 10.11.2026. Tarvittaessa kuulutuksen voi julkaista myös seurakunnan ilmoitustaululla (tällöin viimeistään 7.11.2026).
Esitys: 
Laaditaan vaalikuulutus julkaistavaksi seurakunnan verkkosivuille sekä paikalliseen sanomalehteen. Vaalikuulutuksen voi tarvittaessa asettaa myös seurakunnan ilmoitustaululle. Liitteet 10a.
Päätös:
Laadittiin vaalikuulutus julkaistavaksi seurakunnan verkkosivuille ja Sydän Satakuntalehteen. Vaalilautakunnan sihteeri huolehtii kuulutuksen julkaisemisesta ja lähettämisestä.
12 § 	Vaalin ääntenlaskennan järjestäminen 
(jollei päätöstä ole tehty jo 15. tai 16.9. pidetyssä kokouksessa) 
	Esitys: 
	Päätetään ääntenlaskennan toimittajista ja toimittamisesta vaalipäivänä. 
	Päätös: 
Vaalilautakunnan jäsenet toimivat vaalissa ääntenlaskijoina. 
13 § 	Muut asiat 
	Vaalilla valittavan seurakunnan luottamushenkilöiden määrä 
Vaalilautakunta on kokouksessaan 17.6.2026 hyväksynyt ehdokasasettelua koskevan kuulutuksen, jossa kirkkovaltuustoon valittavien jäsenten määräksi on merkitty 19 jäsentä. Kuulutuksen hyväksymisen jälkeen on käynyt ilmi, että vuoden 2026 seurakuntavaaleissa Harjavallan seurakunnan kirkkovaltuustoon valitaan 17 jäsentä.
Kirkkohallitukselta saadun ohjauksen mukaan seurakunnassa ei ole tehty vaalivuonna 2026 sellaista päätöstä kirkkovaltuuston jäsenmäärästä, joka olisi tullut ilmoittaa tuomiokapitulille kesäkuun loppuun mennessä. Tämän vuoksi vaaleissa sovelletaan seurakunnan jäsenmäärän perusteella määräytyvää kirkkovaltuuston jäsenmäärää, joka Harjavallan seurakunnassa on 17 jäsentä. Asiasta on saatu vahvistus Kirkkohallituksen juristi Hilla Haajaselta.
Näin ollen ehdokasasettelua koskeva kuulutus on tarpeen oikaista kirkkovaltuustoon valittavien jäsenten määrän osalta sekä julkaista korjattu kuulutus uudelleen. Lisäksi vaaleissa käytettävät järjestelmät ja asiakirjat päivitetään vastaamaan oikeaa valittavien jäsenten määrää.
Päätösesitys:
Vaalilautakunta toteaa, että ehdokasasettelua koskevassa kuulutuksessa on virheellisesti ilmoitettu kirkkovaltuustoon valittavien jäsenten määräksi 19. Vaalilautakunta päättää korjata kuulutuksen siten, että vuoden 2026 seurakuntavaaleissa Harjavallan seurakunnan kirkkovaltuustoon valitaan 17 jäsentä, julkaista korjatun kuulutuksen uudelleen sekä huolehtia tarvittavista muutoksista vaalijärjestelmiin ja muihin vaaliasiakirjoihin.
Päätös: Esityksen mukaan. Vaalilautakunnan sihteeri lähettää oikaisun lehteen ja huolehtii, että oikea tieto tulee asiakirjoihin ja vaalijärjestelmiin.
14 §	Seuraava kokous
· tarvittaessa aiemmin (jos esimerkiksi on tehty valitus oikaisuvaatimusta koskevasta vaalilautakunnan päätöksestä)
· 29.10.2026 klo 16
15 §	Kokouksen päättäminen
	Puheenjohtaja antaa tarvittavan muutoksenhakuohjauksen (ks. 4 ja 5 §).
Puheenjohtaja päätti kokouksen kello 16:45
Harjavallassa 1.10.2026
Puheenjohtaja				Sihteeri
Mauri Paavilainen			Tuomo Lindgren

Tarkastanut
Pöytäkirjantarkastaja		Pöytäkirjantarkastaja
Jukka Rimmistö			Else Hienonen
